Vrou vermoor in huisroof | Maroela Media
Die Vrystaatse polisie ondersoek 'n saak van moord nadat die liggaam van 'n 46-jarige vrou van Parys vanoggend deur haar huishulp ontdek is.
Ronele Claassen is vermoedelik met 'n sak om haar kop versmoor. Haar huishulp het vanoggend vir werk aangemeld en Claassen se liggaam op die slaapkamervloer gevind. Sy het die polisie ontbied en Claassen is op die toneel dood verklaar.
Volgens 'n voorlopige ondersoek het 'n polisiepatrollie 'n voertuig met Botswana-nommerplate gisteraand omstreeks 22:00 afgetrek omdat dit sonder ligte in die dorp rondgery het. Die bestuurder van die motor het weggehardloop toe die polisie hom stop, maar hulle het die voertuig deursoek en 'n televisie en verskeie ander elektriese toestelle gevind. Die voertuig is gekonfiskeer en die polisie het later vasgestel dit behoort aan Claassen.
"'n Saak van moord is geopen en enigiemand met inligting wat kan help met die ondersoek, word aangemoedig om die polisie in Parys te bel op 056 816 2534 of Crime Stop op 08600 10111," het kapt. Livhuhani Hani, provinsiale woordvoerder vir die Vrystaatse polisie, gesê.
Botswana huisroof Parys Vrystaat
Ek word naar as ek dink aan die mense se laaste minute.
Daar in Botswana word hulle gehang…..maar hier kom hy niks oor nie. Lekker my ding….!!
Swak polisie werk, in die ou dae is dadelik na eienaar van gesteelde motorvoertuig gesoek, die addres is mos op die registrasie informasie, hul kon haar gister aand al gevind het, dis in dieselfde dorp?
Ja Ronell onth as hul hier doodstraf kry is dit n stem minder vir zumeff so voer hulle in om wittes te vermoor genugtig ek wil nie eers meer MM oopmaak nie maar tog is dit noodsaaklik om realety in die oë te staar en so praat ek van baie witmense wat tog so geskok is as ek vlg dag by werk vertel van wat het alweer ( Elke dag )gebeur hul gaan met oogklappe deur die lewe so jammer vir familie en vriende al wat ek kan doen is om te bid vir n uitweg vrede en verdraagsaamheid en… Lees meer »
Hoe hardloop jy weg vir die polisie????? Dit kan net in Suid Afrika gebeur. Ek kan net my kop skud!!!!